Πρόταση κανονισμού (ΕΚ, ΕΚΑΧ, Ευρατόμ) του Συμβουλίου με την οποία τροποποιείται ο δημοσιονομικός κανονισμός της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (94/C 237/03) COM(94) 338 τελικό - 94/0192(CNS)

(Υποβλήθηκε από την Επιτροπή στις 25 Ιουλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78η,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 183,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Ελεγκτικού Συνεδρίου,

Εκτιμώντας:

ότι έγινε η διαβούλευση που προβλέπεται από την κοινή δήλωση της 4ης Μαρτίου 1975 μεταξύ του Ευρωπαϊκού Κοινοβουλίου, του Συμβουλίου και της Επιτροπής (1) στα πλαίσια της σχετικής επιτροπής 7

ότι το τέταρτο πρόγραμμα-πλαίσιο της Ευρωπαϊκής Κοινότητας για την έρευνα, την τεχνολογική ανάπτυξη και την επίδειξη (1994-1998) (2) που εγκρίθηκε με απόφαση του Ευρωπαϊκού Κοινοβουλίου και του Συμβουλίου στις 26 Απριλίου 1994, προσέδωσε ένα νέο ανταγωνιστικό χαρακτήρα στο Κοινό Κέντρο Ερευνών, γεγονός που συνεπάγεται ότι, μεταξύ των άλλων, το ΚΚΕρ θα πρέπει σταδιακά να εισέλθει σε ανταγωνισμό με άλλους οργανισμούς για την πραγματοποίηση ορισμένων προγραμμάτων που χρηματοδοτούνται από πιστώσεις του γενικού προϋπολογισμού, οι οποίες είναι εγγεγραμμένες είτε εντός του ειδικού υποτμήματος που ορίζεται στο άρθρο 92 παράγραφος 1 του δημοσιονομικού κανονισμού της 21ης Δεκεμβρίου 1977 ο οποίος εφαρμόζεται στο γενικό προϋπολογισμό (3), είτε εκτός αυτού και κατά συνέπεια είναι αναγκαίο να προσαρμοστεί ο δημοσιονομικός κανονισμός ώστε να λαμβάνεται υπόψη αυτός ο ανταγωνιστικός χαρακτήρας 7

ότι ο νέος αυτός ανταγωνιστικός χαρακτήρας συνεπάγεται τροποποιήσεις ορισμένων διατάξεων του δημοσιονομικού κανονισμού ώστε το ΚΚΕρ να έχει περισσότερη ευελιξία όσον αφορά τη διαχείριση των πιστώσεών του και να ανταγωνίζεται αποτελεσματικά άλλα παρόμοια κέντρα 7

ότι πρέπει, συνεπώς, να αποκτήσει μεγαλύτερη αυτονομία η Επιτροπή στον τομέα αυτό για να πραγματοποιεί μεταφορές πιστώσεων περιλαμβανομένων και των πιστώσεων του προσωπικού 7

ότι είναι σκόπιμο να εξομοιωθούν οι πιστώσεις που λαμβάνονται σε ανταγωνιστική βάση με τα έσοδα που προέρχονται από υπηρεσίες προς τρίτους ώστε να εξασφαλίζεται πλήρης λογιστική διαφάνεια όσον αφορά αυτές τις ενέργειες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο δημοσιονομικός κανονισμός τροποποιείται ως εξής:

1. Το άρθρο 92 τροποποιείται ως εξής:

α) στην παράγραφο 1 δεύτερο εδάφιο, το στοιχείο α) αντικαθίσταται από το ακόλουθο κείμενο:

«α) άμεσες δράσεις που συνίστανται σε προγράμματα έρευνας και σε ερευνητικές δραστηριότητες επιστημονικής και τεχνικής ενίσχυσης θεσμικού χαρακτήρα οι οποίες εκτελούνται εντός των εγκαταστάσεων του Κοινού Κέντρου Ερευνών (ΚΚΕρ) και χρηματοδοτούνται καταρχήν εξ ολοκλήρου από το γενικό προϋπολογισμό των Κοινοτήτων.» 7

β) στην παράγραφο 1 δεύτερο εδάφιο, το στοιχείο β) αντικαθίσταται από το ακόλουθο κείμενο:

«β) έμμεσες δράσεις που συνίστανται σε προγράμματα που εκτελούνται στο πλαίσιο συμβάσεων οι οποίες συνάπτονται με τρίτους. Το ΚΚΕρ μπορεί να συμμετάσχει σε αυτές τις δράσεις υπό τους ιδίους όρους όπως και οι τρίτοι. Οι δράσεις αυτές χρηματοδοτούνται καταρχήν εν μέρει από το γενικό προϋπολογισμό των Κοινοτήτων (δράσεις κοινής δαπάνης).» 7

γ) στην παράγραφο 1 δεύτερο εδάφιο, το στοιχείο ε) αντικαθίσταται από το ακόλουθο κείμενο:

«ε) άλλες δραστηριότητες ανταγωνιστικής φύσης που εκτελούνται από το ΚΚΕρ:

- δραστηριότητες επιστημονικής και τεχνικής υποστήριξης εντός των προγραμμάτων-πλαισίων ΕΤΑ, τα οποία χρηματοδοτούνται καταρχήν εξ ολοκλήρου από το γενικό προϋπολογισμό,

- δραστηριότητες για λογαριασμό τρίτων.» 7

δ) μετά την παράγραφο 2 προστίθεται η ακόλουθη παράγραφος:

«3. Κατά παρέκκλιση από την παράγραφο 1, το ΚΚΕρ μπορεί να λάβει πιστώσεις εγγεγραμμένες εκτός του υποτμήματος που αναφέρεται στην παράγραφο αυτή στο πλαίσιο της συμμετοχής του σε ανταγωνιστική βάση σε δράσεις που εκτελούνται στο πλαίσιο των κοινοτικών πολιτικών οι οποίες χρηματοδοτούνται, καταρχήν, εξ ολοκλήρου από το γενικό προϋπολογισμό.»

2. Το άρθρο 95 τροποποιείται ως εξής:

α) η παράγραφος 1 τροποποιείται ως εξής:

«Κατά παρέκκλιση από το άρθρο 26 και με την επιφύλαξη της παραγράφου 7 του άρθρου αυτού, η Επιτροπή μπορεί να προβαίνει εντός του υποτμήματος που αναφέρεται στο άρθρο 92 σε μεταφορές από τίτλο σε τίτλο και από κεφάλαιο σε κεφάλαιο σχετικά με τις ενέργειες που αναφέρονται στο άρθρο 92 παράγραφος 1 στοιχείο α).» 7

β) η παράγραφος 2 αντικαθίσταται ως εξής:

«Οι μεταφορές αυτές δεν μπορούν να έχουν ως αποτέλεσμα την αύξηση ή τη μείωση άνω του 22 % σε πιστώσεις ανάληψης υποχρεώσεων του αρχικού κονδυλίου που είναι εγγεγραμμένο στον προϋπολογισμό για καθένα από τα προγράμματα τα οποία ορίζονται στο άρθρο 92 παράγραφος 1 στοιχείο α), εκτός από τη διερευνητική έρευνα. Δεν μπορούν να έχουν ως αποτέλεσμα την αύξηση των σχετικών πιστώσεων σχετικά με τη "διερευνητική έρευνα" πάνω από 6 % σε πιστώσεις ανάληψης υποχρεώσεων του αρχικού κονδυλίου που είναι εγγεγραμμένο για το σύνολο των προαναφερθέντων προγραμμάτων.» 7

γ) η παράγραφος 3 καταργείται 7

δ) η παράγραφος 4 αντικαθίσταται από το ακόλουθο κείμενο:

«Για την εφαρμογή του άρθρου 26 οι θέσεις του προϋπολογισμού που αφορούν τις δράσεις οι οποίες αναφέρονται στο άρθρο 92 παράγραφος 1 στοιχεία β) (εκτός από τη συμμετοχή του ΚΚΕρ), γ) και δ) θεωρούνται ως κεφάλαια.»

3. Στο άρθρο 96 μετά την παράγραφο 3, προστίθεται η ακόλουθη παράγραφος:

«4. Οι πιστώσεις σχετικά με τις δράσεις που προβλέπονται στο άρθρο 92 παράγραφος 1 στοιχεία β) - σε ό,τι αφορά τη συμμετοχή του ΚΚΕρ σε ανταγωνιστική βάση - ε) και στην παράγραφο 3 εξομοιούνται με τα έσοδα που προέρχονται από υπηρεσίες προς τρίτους οι οποίες προβλέπονται στις προαναφερόμενες παραγράφους 1 και 2.»

Άρθρο 2

Ο παρών κανονισμός εφαρμόζεται από την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Αρχίζει να ισχύει από . . .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. C 89 της 22. 4. 1975, σ. 1.

(2) ΕΕ αριθ. L 126 της 19. 5. 1994, σ. 1.

(3) ΕΕ αριθ. L 356 της 31. 12. 1977, όπως τροποποιήθηκε τελευταία από τον κανονισμό (ΕΟΚ) αριθ. 610/90 του Συμβουλίου της 13ης Μαρτίου 1990 (ΕΕ αριθ. L 70 της 16. 3. 1990).